Perhimpunan Agung UMNO 2021

Perhimpunan Agung UMNO 2021 atau singkatannya PAU 2021 telah diadakan pada 16 Mac 2022 hingga 19 Mac 2022 di Pusat Dagangan Dunia Kuala Lumpur. Perhimpunan ini diadakan 4 hari selepas sahaja pilihan raya negeri Johor 2022 pada 12 Mac 2022 dimana Barisan Nasional memenangi pilihan raya tersebut dengan kemenangan 40 kerusi. Perhimpunan kali ini dianggap penting bagi UMNO bagi menentukan hala tuju parti dalam menghadapi pilihan raya umum ke-15 dan terdapat juga desakan daripada sebilangan pemimpin dan ahli parti untuk mendesak Perdana Menteri, Ismail Sabri Yaakob untuk membubarkan parlimen dalam masa terdekat sebelum tamat tempoh penggal parlimen ke-14 berikutan kemenangan besar Barisan Nasional dalam dua pilihan raya iaitu pilihan raya negeri Melaka 2021 dan juga pilihan raya negeri Johor 2022 pada November 2021 dan Mac 2022 yang lalu.

Tema pada perhimpunan PAU 2021 ialah UMNO - Kestabilan dan Kemakmuran. Jumlah perwakilan yang menyertai PAU 2021 ialah seramai 5,571 perwakilan.

Atur cara perhimpunan 

16 Mac 2022
Perasmian Serentak Perhimpunan Agung Pergerakan Sayap Wanita, Pemuda dan Puteri UMNO oleh Timbalan Presiden UMNO, Datuk Seri Utama Haji Mohamad bin Hasan.

17 Mac 2022
Perhimpunan Agung Wanita, Pemuda dan Puteri UMNO berlangsung.

18 Mac 2022
Acara Menaikkan Bendera UMNO Sang Saka Bangsa.

Ucapan dasar oleh Presiden UMNO, Dato' Seri Dr. Ahmad Zahid bin Hamidi di Perasmian Perhimpunan Agung UMNO. Perhimpunan Agung UMNO bermula dengan perbahasan ucapan dasar Presiden.

19 Mac 2022
Hari kedua Perhimpunan Agung UMNO dengan perbahasan oleh perwakilan dan penggulungan oleh pimpinan atasan UMNO.

Rujukan 

2021